Imi isem d isali amezwaru i yeɛnan awadem. D netta i t-yessemgaraden ɣef wiyaḍ imi yal awadem s yisem-is. Amaru yessemres azal n kraḍ tmerwin n yiwudam deg lebni n wungal-is, yal wa s yisem-is yal wa s wazal-is deg uḍris. Tuget n yismawen i d-yettuɣalen deg wungal tettdilli-d, ur d-tkeččem kkan-d seg tutlayt n teqbaylit (md: Sɛid, Meẓyan, Ferḥat). llan yismawen i yessemres umaru llan si zik di tmetti taqbaylit (md: Ferruǧga, Muḥend-Arezqi,